সাহিবজাদা ফারহান

সাহিবজাদা ফারহান (; জন্ম ৬ মার্চ ১৯৯৬) একজন পাকিস্তানি ক্রিকেটার। তিনি ২০১৬ সাল থেকে একাধিক ঘরোয়া দলে খেলেছেন এবং জুন ২০১৮ সাল থেকে জাতীয় দলে খেলছেন। আগস্ট ২০১৮ সালে, তিনি তেত্রিশজন খেলোয়াড়ের একজন ছিলেন যাদের পাকিস্তান ক্রিকেট বোর্ড (পিসিবি) ২০১৮–১৯ মৌসুমের জন্য কেন্দ্রীয় চুক্তি প্রদান করেছিল। তিনি পাকিস্তান সুপার লিগ–এর ইসলামাবাদ ইউনাইটেড দলে খেলেন।

আক্রমণাত্মক খেলার ধাঁচের জন্য পরিচিত, ফারহানকে পাকিস্তানের অবসরপ্রাপ্ত ওপেনার শহীদ আফ্রিদি ও ইমরান নাজিরের সঙ্গে তুলনা করা হয়।

 প্রারম্ভিক জীবন 
ফারহান ছোটবেলা থেকেই নিজের শহর চরসদ্দায় ক্রিকেট খেলতে শুরু করেন, মূলত টেপ বা টেনিস বল দিয়ে, কারণ হার্ড-বল খেলার সুবিধা ছিল না। ২০০৮ সালে তার পরিবার পেশোয়ার চলে এলে তিনি পেশোয়ার জিমখানা ক্লাবে যোগ দেন এবং আনুষ্ঠানিকভাবে ক্রিকেট ক্যারিয়ার শুরু করেন।

 ঘরোয়া ক্যারিয়ার 
তিনি ২০১৬ সালের ১ অক্টোবর কায়েদ-এ-আজম ট্রফিতে পেশোয়ার-এর হয়ে প্রথম-শ্রেণীর অভিষেক করেন।

 আন্তর্জাতিক ক্যারিয়ার 
জুন ২০১৮-তে তিনি ২০১৮ জিম্বাবুয়ে ত্রিদেশীয় সিরিজে পাকিস্তানের টুয়েন্টি২০ আন্তর্জাতিক দলে ডাক পান। তিনি ফাইনালে অস্ট্রেলিয়ার বিপক্ষে টি২০আই অভিষেক করেন।

 তথ্যসূত্র 

 বহিঃসংযোগ 


বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি ক্রিকেটার
বিষয়শ্রেণী:খাইবার পাখতুনখোয়া থেকে আগত ক্রিকেটার
বিষয়শ্রেণী:করাচি কিংসের ক্রিকেটার
বিষয়শ্রেণী:ইসলামাবাদ ইউনাইটেডের ক্রিকেটার
বিষয়শ্রেণী:পেশাওয়ারের ক্রিকেটার
বিষয়শ্রেণী:বেলুচিস্তানের ক্রিকেটার
বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:২১শ_শতাব্দীর_পাকিস্তানি_পুরুষ_ক্রীড়াবিদ